Suomen Neidoille
Kuule sorja Suomen neiti,
 Kuule kukka meidän maan!
 Kuka sulle tavat heitti
 Muukalaiset pohjolaan:
         Sääri sahan,
         Tavan pahan –
 Ei se tuota kunniaa.

 Ei hän sulle helma kaari
 Naima onnee saattele. –
 Ota nyt jo visu vaari,
 Neito parka aattele:
         Tää on vallan
         Lemmen halla,
 Kunniani kaatelee.

 Pane päälles, vaikka viisi,
 Oman kätes antamaa
 Hametta, ja aja hiisi
 Pöykytintä kantamaan.
         Sitte sulta,
         Neito kulta,
 Miesten toivot täytetään.

 Vaikk’ on virsi viha päästä,
 Nauru täyttää suutani;
 Neito parka sua säästän,
 Ehkä olis’ muutakin
         Ilmi antaa;
         Päälles kantaa
 En nyt tahdo enempää.

J. G. D[ahlman]–n.

Lähde: Sanomia Turusta 13.11.1863.

J. G. Dahlman
Runot
Sanomia Turusta
1863